LĪGUMS Nr.L-742/2024
par vilces pakalpojumiem manevru darbu nodrošināšanai


Rīgā, datumu skatīt laika zīmogā

Valsts akciju sabiedrība „Latvijas dzelzceļš”, vienotais reģistrācijas Nr.40003032065, turpmāk – Pasūtītājs, tās valdes priekšsēdētāja Rinalda Pļavnieka un valdes locekles Vitas Balodes – Andrūsas personā, kuri rīkojas uz 2023.gada 10.februāra parastās komercpilnvaras Nr.VL-1.6/67-2023 un 2023.gada 10.februāra parastās komercpilnvaras Nr.VL-1.6/68-2023, un VAS „Latvijas dzelzceļš” valdes 2024.gada 5.marta lēmuma Nr.VL-1.6/84-2024 „Par atklāta konkursa „Vilces pakalpojumi manevru darbu nodrošināšanai” (iepirkuma identifikācijas Nr. LDZ 2023/205-AK) rezultātu un līguma slēgšanu” pamata, no otras puses, un
sabiedrība ar ierobežotu atbildību „LDZ CARGO”, vienotais reģistrācijas Nr.40003788421, turpmāk – Izpildītājs, kuru pamatojoties uz Statūtiem pārstāv valdes priekšsēdētājs Aļģirds Miķelsons, valdes loceklis Mārtiņš Pevko un valdes locekle Olga Bondare, no otras puses,  turpmāk abi kopā saukti - Puses vai katrs atsevišķi – Puse, vienojas noslēgt šādu līgumu (turpmāk – Līgums):

1. Līguma priekšmets

1.1. [bookmark: _Hlk55482258]Izpildītājs sniedz Pasūtītājam ar manevru dīzeļlokomotīvēm (turpmāk arī vilces līdzekli) un lokomotīvju brigādēm vilces pakalpojumus manevru darbu nodrošināšanai  (turpmāk – Pakalpojumi) Šķirotavas, Zemitānu, Mangaļu, Bolderājas, Krievu salas, Jelgavas, Daugavpils, Rēzekne-II, Rēzekne-I, Liepājas un Ventspils dzelzceļa stacijās atbilstoši Pasūtītāja organizētā atklātā konkursa „Vilces pakalpojumi manevru darbu nodrošināšanai” (iepirkuma identifikācijas Nr. LDZ 2023/205-AK) (turpmāk – konkurss) nolikumam (apstiprināts ar 2024.gada 8.janvāra iepirkuma komisijas 2.sēdes protokolu) un rezultātam (VAS „Latvijas dzelzceļš” valdes 2024.gada 5.marta lēmums Nr.VL-1.6/84-2024 „Par atklāta konkursa „Vilces pakalpojumi manevru darbu nodrošināšanai” (iepirkuma identifikācijas Nr. LDZ 2023/205-AK) rezultātu un līguma slēgšanu”), Izpildītāja piedāvājumam (2024.gada 25.janvāra pieteikums, bez numura), Līgumam un tā pielikumiem.
1.2. Pasūtītājam, brīdinot Izpildītāju 10 (desmit) dienas iepriekš, ir tiesības pārtraukt  Pakalpojumu pasūtīšanu kādā no Līguma 1.1.punktā minētām dzelzceļa stacijām.

2. [bookmark: bookmark2]Pakalpojumu sniegšanas kārtība

2.1. Pakalpojumi tiek sniegti ar Pušu saskaņoto manevru dīzeļlokomotīvju skaitu, katrā Līguma 1.1.punktā minētajā dzelzceļa stacijā, katru dienu bez brīvdienām un tiek organizēti pēc 12 (divpadsmit) stundu maiņas tehnoloģijas. Puses pēc saskaņošanas var noteikt maiņas sākuma un beigu laiku katrā Līguma 1.1.punktā minētajā dzelzceļa stacijā. 
2.2. Pakalpojumu sniegšanas jautājumu operatīvai risināšanai un informācijas apmaiņai Puses nosaka kontaktpersonas:
2. Izpildītāja kontaktpersonas:
2.2.1.1.  Šķirotavas, Mangaļu, Zemitānu, Bolderājas un Krievu salas dzelzceļa stacijās: _____________;
2.2.1.2. Jelgavas dzelzceļa stacijā: _____________;
2.2.1.3. Ventspils dzelzceļa stacijā: _____________;
2.2.1.4. Liepājas dzelzceļa stacijā: _____________;
2.2.1.5. Rēzekne-II, Rēzekne -I dzelzceļa stacijās: _____________;
2.2.1.6.  Daugavpils dzelzceļa stacijā: _____________.
2.2.2.	Pasūtītāja kontaktpersonas:
2.2.2.1. Šķirotavas dzelzceļa stacijā: _____________; 
2.2.2.2. Mangaļu, Zemitānu, Bolderājas un Krievu salas dzelzceļa stacijās: _____________; 
2.2.2.3. Jelgavas dzelzceļa stacijā: _____________;  
2.2.2.4. Ventspils dzelzceļa stacijā: _____________; 
2.2.2.5. Liepājas dzelzceļa stacijā: _____________; 
2.2.2.6. Rēzekne-II, Rēzekne -I dzelzceļa stacijās: _____________;
2.2.2.7. Daugavpils dzelzceļa stacijā: _____________.   
2.3. Izpildīto Pakalpojumu apjomu uzskaita pēc manevru dīzeļlokomotīvju ar lokomotīvju brigādēm nostrādātā darba laika, turpmāk - Darba laiks, stundās ar apaļošanu līdz desmitajai daļai. Darba laiks ir periods, kad pasūtītā manevru dīzeļlokomotīve Pakalpojumu sniegšanai atrodas uz Līguma 1.1.punktā minēto dzelzceļa staciju publiskās lietošanas ceļiem (turpmāk - stacijas ceļi). Darba laiku aprēķinam Pasūtītājs izmanto VAS „Latvijas dzelzceļš” stacijas automatizētā vadības sistēmā (SAVS) esošo informāciju, Izpildītājs izmanto vilces līdzekļa vadītāja (mašīnista) maršruta lapās norādīto informāciju.
2.4. Darba laikā neieskaita: 
2.4.1. manevru dīzeļlokomotīvju pieņemšanas un nodošanas laiku, t.sk., ja lokomotīvju brigāžu maiņa notiek uz dzelzceļa stacijas ceļiem; 
2.4.2. uz dzelzceļa stacijas ceļiem veicamas manevru dīzeļlokomotīves ekipēšanas vai tehniskās apskates TA-2 laiku;
2.4.3. laiku, kad manevru dīzeļlokomotīve atrodas uz dzelzceļa stacijas ceļiem, bet no Izpildītāja atkarīgu iemeslu dēļ (vilces līdzekļa bojājums, vilces līdzekļa vadītāja nespēja izpildīt darbu u.t.t.) neveic Pasūtītājam nepieciešamo darbu (nesniedz Pakalpojumus nepieciešamā apjomā);
2.4.4. laiku, kad Izpildītājs izmanto manevru dīzeļlokomotīvi savām vajadzībām saskaņā ar Līguma 2.12.punkta noteikumiem.
2.5. Pakalpojumu sniegšanai Līguma 2.2.2.punktā minētās Pasūtītāja kontaktpersonas katrai maiņai pasūta manevru dīzeļlokomotīvju skaitu, sūtot pieteikumu uz Līguma 2.2.1.punktā norādītajām e-pasta adresēm, šādā kārtībā:
2.5.1. dīzeļlokomotīves iedalīšanai Pasūtītāja kontaktpersona iesniedz Izpildītāja kontaktpersonai pieteikumu 6 (sešas) stundas iepriekš pirms dīzeļlokomotīves darba uzsākšanas;
2.5.2. [bookmark: _Hlk92719646][bookmark: _Hlk68096310]par atteikšanos no vienas vai vairākām dīzeļlokomotīvēm Pasūtītāja kontaktpersona informē Izpildītāja kontaktpersonu 3 (trīs) stundas iepriekš pirms dīzeļlokomotīves darba uzsākšanas.
2.6.	Par dīzeļlokomotīves atsaukšanu sakarā ar tās tehnisko stāvokli, Izpildītāja kontaktpersona informē Pasūtītāja kontaktpersonu nekavējoties pēc iemesla, kura dēļ nav iespējama turpmāka Pakalpojumu sniegšana ar šo dīzeļlokomotīvi, atklāšanas. Pušu kontaktpersonas noskaidro nepieciešamību un iespēju izmantot Pakalpojumu sniegšanai citu manevru dīzeļlokomotīvi. Ja Pušu kontaktpersonas vienojās par citas dīzeļlokomotīves izmantošanu, Izpildītājs apņemas pēc iespējas īsākā laikā, bet ne vēlāk kā 2 (divu) stundu laikā no bojājuma brīža, nodrošināt Pakalpojumu sniegšanu ar citu dīzeļlokomotīvi.
2.7. Pasūtītājs var samazināt Pakalpojumu apjomu tekošā maiņā ar nosacījumu, ka minimālais Pakalpojumu sniegšanas laiks nevar būt mazāks par 3 (trīs) stundām maiņā.
2.8. Par attiecīgajā dekādē saņemtajiem Pakalpojumiem, Pasūtītājs 3 (trīs) darba dienu laikā no dekādes beigām iesniedz Izpildītājam izziņu par vilces līdzekļu darbu uzskaites datiem katrā Līguma 1.1.punktā minētajā dzelzceļa stacijā.
2.9. [bookmark: _Hlk91664143]Par attiecīgajā dekādē sniegtajiem Pakalpojumiem, pamatojoties uz Līguma 2.8.punktā minēto izziņu, Izpildītājs 5 (piecu) darba dienu laikā sagatavo un iesniedz Pasūtītājam no savas puses parakstītu nodošanas-pieņemšanas aktu. 
2.10. Pasūtītāja pienākums ir parakstīt tam iesniegto nodošanas-pieņemšanas aktu vai izvirzīt iebildumus attiecībā uz aktā norādītajiem datiem ne vēlāk kā 10 (desmit) darba dienu laikā pēc tā saņemšanas no Izpildītāja.
2.11. Ja Pasūtītājs 10 (desmit) darba dienu laikā nav parakstījis nodošanas - pieņemšanas aktu vai nav iesniedzis Izpildītājam iebildumus, tiek uzskatīts, ka Pakalpojumu sniegšana ir akceptēta, un Pasūtītājs tās ir pieņēmis pēc noklusējuma, kas, savukārt, Izpildītājam dod tiesības izrakstīt rēķinu, kurš Pasūtītājam jāapmaksā Līguma 4.sadaļā noteiktajā kārtībā.
2.12. Ja Pakalpojumu pasūtīšanas laikā dīzeļlokomotīve atrodas dīkstāvē darba apjoma trūkuma dēļ, Līguma 2.2.2.punktā minētajām Pasūtītāja kontaktpersonām ir tiesības atļaut dīzeļlokomotīves izmantošanu Izpildītāja vajadzībām, izslēdzot šo laiku no Pakalpojumu laika aprēķina.

3. [bookmark: bookmark3]Pušu pienākumi un tiesības

3.1. Izpildītājs apņemas:
3.1.1. sniegt Pakalpojumus ar darbderīgām manevru dīzeļlokomotīvēm, kas aprīkotas atbilstoši spēkā esošo Dzelzceļa tehniskās ekspluatācijas noteikumu (Dzelzceļa likuma 1.panta 10. punkta izpratnē) prasībām, un lokomotīvju brigādēm, kurām ir atļauts veikt manevru darbu attiecīgajās stacijās;
3.1.2. sniegt Pakalpojumus saskaņā ar Līguma 1.1.punktā minēto dzelzceļa staciju Pasūtītāja manevru darba vadītāja norādījumiem;
3.1.3. sniegt Pakalpojumus, ievērojot spēkā esošo tiesību un normatīvo aktu prasības;
3.1.4. veikt sniegto Pakalpojumu uzskaiti, ievērojot Līguma 2.3.punkta prasības.
3.2. Pasūtītājs apņemas:
3.2.1. organizēt Pakalpojumu izmantošanu Līguma 1.1.punktā minētajās dzelzceļa stacijās, ievērojot spēkā esošo tiesību un normatīvo aktu prasības;
3.2.2. informēt Izpildītāju par nepieciešamību mainīt Pakalpojuma apjomu, ievērojot Līguma 2.sadaļā noteiktos termiņus un nosacījumus;
3.2.3. norēķināties ar Izpildītāju par sniegtiem Pakalpojumiem Līguma 4.sadaļā noteiktajā apmērā un kārtībā;
3.2.4. iesniegt Izpildītājam 2.8.punktā minēto izziņu par vilces līdzekļa darbu uzskaites datiem, katrā Līguma 1.1.punktā minētajā dzelzceļa stacijā.
3.3. Izpildītājam, saņemot no Pasūtītāja Līguma 2.8.punktā minēto izziņu, ir tiesības pārbaudīt izziņas datus. Pēc Izpildītāja pieprasījuma Pasūtītājs iesniedz Izpildītājam attiecīgā stacijā elektroniskā veidā informācijas avotus, no kuriem tiek ņemti dati izziņas sastādīšanai.
3.4. Pasūtītājam, saņemot Izpildītāja rēķinu Pakalpojumu apmaksai, ir tiesības pārbaudīt sniegto Pakalpojumu apjoma uzskaites pareizību. Pēc Pasūtītāja pieprasījuma, Izpildītājs iesniedz mašīnista maršruta lapas par atskaites periodu. Ja, veicot pārbaudi, Pasūtītājs konstatē, ka faktiski sniegto Pakalpojumu apjoms neatbilst rēķinā norādītajam, Pasūtītājs 10 (desmit) dienu laikā var pieteikt Izpildītājam pretenziju. Izpildītājam ir pienākums 10 (desmit) darba dienu laikā izskatīt pretenziju un, ja pretenzija ir pamatota, veikt pārrēķinu. Līdz pretenzijas izskatīšanai pēc būtības tiek apturēta apstrīdēta rēķina samaksa.
3.5. Izpildītājam ir tiesības atteikties sniegt Pakalpojumu palielinātā vai samazinātā apjomā, ja Pasūtītājs to pieprasa, neievērojot Līguma 2.sadaļā noteiktos termiņus un nosacījumus.

4. [bookmark: bookmark4]Pakalpojumu cena un norēķinu kārtība

4.1. Maksu par Pakalpojumiem aprēķina pēc līgumcenas par 1 (vienu) Pakalpojumu stundu bez pievienotās vērtības nodokļa (turpmāk – PVN). Pakalpojumu vienas stundas fiksētā līgumcena ir noteikta Līguma 1.pielikumā. Pakalpojumu līgumcenu aprēķina, pamatojoties uz Darba laika faktisko stundu skaitu. PVN aprēķina atbilstoši darījuma brīdī spēkā esošo tiesību aktu prasībām.
4.2. Līguma 4.1.punktā minētajā fiksētajā līgumcenā par 1 (vienu) Pakalpojumu stundu ir iekļautas pilnīgi visas izmaksas, kas saistītas ar Pakalpojumu kvalitatīvu izpildi, t.sk., dīzeļdegvielas cena un ar to saistītās izmaksas, kas saistītas ar dīzeļdegvielas patēriņu 1 (vienai) Pakalpojuma stundai, lokomotīves brigādes nokomplektēšanas izmaksas, personāla un administratīvās izmaksas, sociālais u.c. nodokļi (izņemot PVN) saskaņā ar Latvijas Republikas tiesību aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.
4.3. Pasūtītājs norēķinās ar Izpildītāju par sniegtajiem Pakalpojumiem katru dekādi, pamatojoties uz nodošanas-pieņemšanas aktu un Izpildītāja izrakstītiem rēķiniem 10 (desmit) kalendāra dienu laikā no rēķina saņemšanas datuma.
4.4. Puses vienojas, ka rēķini tiek sagatavoti elektroniski, ir derīgi bez paraksta un abām Pusēm ir saistoši. Izpildītājs saskaņā ar Līgumu sagatavoto elektronisko rēķinu nosūta no Izpildītāja elektroniskās pasta adreses____________ uz Pasūtītāja elektronisko pasta adresi: ___________. Jebkura no Pusēm nekavējoties informē otru, ja mainās norādītās elektroniskā pasta adreses.
4.5. Pasūtītājs ir tiesīgs neapmaksāt rēķinu, ja Izpildītājs iesniedz rēķinu ar rekvizītiem, kuri neatbilst Līgumā minētajiem un/vai nav norādīts Pasūtītāja Līguma reģistrācijas numurs, un/vai rēķins neatbilst spēkā esošo tiesību aktu prasībām, un/vai rēķinā ir pieļautas matemātiskās vai citas kļūdas, kas padara līguma saistību izpildi par neiespējamu. Šādā gadījumā samaksas termiņa tecējums sākās ar dienu, kad Pasūtītājs saņem noteiktā kārtībā noformētu rēķinu – ar visiem līgumā noteiktajiem rekvizītiem, vai Izpildītājs Līgumā noteiktā veidā paziņojis par rekvizītu maiņu.
4.6. Elektroniskā veidā nosūtīts rēķins tiek uzskatīts par saņemtu tā izrakstīšanas dienā.
4.7. Par Izpildītāja rēķina samaksas datumu uzskatāms datums, kurā banka akceptējusi Pasūtītāja maksājuma uzdevumu par rēķinā norādītās summas samaksu.

5. [bookmark: bookmark5]Pušu atbildība

5.1. Puses ir atbildīgas par sava personāla rīcību (darbību vai bezdarbību), kas iesaistīts Pakalpojumu sniegšanā un organizēšanā.
5.2. Puses atbild par tiem zaudējumiem, kas nodarīti otrai Pusei, pilnīgi vai daļēji neievērojot Līgumā norādītās saistības. Ja atbildības apmērs nav tieši norunāts, tad vainīgā Puse atlīdzina otrai Pusei tiešos zaudējumus.
5.3. Par Līguma 4.3.punktā noteiktā samaksas termiņa neievērošanu Pasūtītājs maksā Izpildītājam līgumsodu 0,1% (nulle komats viena procenta) apmērā no laikā nesamaksātās summas par katru kavējuma dienu, bet kopumā ne vairāk par 10% (desmit procentiem) no neizpildītās saistības apmēra.
5.4. Par Pakalpojumu nepienācīgu izpildi un Pakalpojumu izpildes termiņu kavējumu, Pasūtītājam ir tiesības pieprasīt, bet Izpildītājs apņemas samaksāt līgumsodu 0,1% (nulle komats viena procenta) apmērā no Pakalpojumu vērtības, bet kopumā ne vairāk par 10% (desmit procentiem) no neizpildītās saistības apmēra.
5.5. Izpildītājs garantē un apliecina, ka Līguma izpildes ķēdes dalībnieki nav iekļauti un uz tiem nav attiecināmas starptautiskās vai nacionālās sankcijas atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja Līguma izpildes laikā šādas sankcijas tiks piemērotas vai kļūs attiecināmas, Izpildītājs nekavējoties rakstveidā par to paziņos Pasūtītājam.
5.6. Izpildītājs  garantē un apliecina neiesaistīties, izbeigt un neuzturēt darījuma attiecības ar personām, kuras pārkāpj Līguma 5.5.punktā norādītās tiesiskās normas, sankcijas un ierobežojumus.
5.7. Ja VID apturēs Izpildītāja saimniecisko darbību, Pasūtītājs ievēros likuma „Par nodokļiem un nodevām” 34.1pantā noteiktā prasības.

6. Līguma darbības laiks un izbeigšana

6.1. Abpusēji parakstīts Līgums stājas spēkā Daugavpils dzelzceļa stacijā - 2024.gada 10.maijā, plkst. 20:00, citās Līguma 1.1.punktā minētajās dzelzceļa stacijās -  2024.gada 31.maijā, plkst. 20:00 un ir spēkā līdz Pušu saistību pilnīgai izpildei, bet ne ilgāk kā 1 (vienu) gadu no Līguma spēkā stāšanās brīža vai līdz Līguma maksimālās summas 4 986 053.00 EUR (četri miljoni deviņi simti astoņdesmit seši tūkstoši piecdesmit trīs euro un 00 centi) bez PVN apmērā sasniegšanai - atkarībā no tā, kurš no nosacījumiem iestājas pirmais.
6.2. Līgumu var izbeigt, Pusēm rakstveidā vienojoties. 
[bookmark: _Hlk51077125]6.3.	Pasūtītājs var vienpusēji izbeigt Līgumu jebkurā no sekojošiem gadījumiem:
6.3.1.	ja Pakalpojumu kvalitāte neatbilst Līgumam;
6.3.2.		ja netiek ievēroti Pakalpojumu izpildes termiņi;
6.3.3.		ja Izpildītājs maina Līguma 4.1.punktā noteikto cenu par Pakalpojumu izpildi;
6.3.4.		ja Izpildītājs neiesniedz (neiemaksā) saistību izpildes nodrošinājumu šajā Līgumā noteiktajā kārtībā;
[bookmark: _Hlk143511686]6.3.5.		ja Līguma izpildes laikā saskaņā ar attiecīgas institūcijas lēmumu tiek apturēta vai pārtraukta Izpildītāja saimnieciskā darbība, vai uzsākts maksātnespējas process, vai ir pieņemts kompetentās institūcijas konkurences jomā lēmums, ar kuru Izpildītājs ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās;
6.3.6.		ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas ietekmē Līguma izpildi.
6.4.	Ja Līgums tiek izbeigts saskaņā ar Līguma 6.3.1.– 6.3.4.apakšpunktu noteikumiem, Pasūtītājs nosūta par to rakstisku paziņojumu Izpildītājam. Līgums tiek uzskatīts par izbeigtu Pasūtītāja noteiktajā termiņā, kas nevar būt īsāks par 8 (astoņām) kalendārajām dienām no paziņojuma nosūtīšanas dienas, bet Līguma 6.3.5. un 6.3.6.apakšpunktos noteiktajos gadījumos - nekavējoties.
6.5.	Līguma izbeigšana neatbrīvo nevienu no Pusēm no tām savstarpējām finansiālām un citām no Līguma izrietošām saistībām, kas radušās Līguma darbības laikā un nav tikušas nokārtotas līdz Līguma izbeigšanai.
6.6.	Līguma pirmstermiņa izbeigšanas gadījumā, Pasūtītājs samaksā Izpildītājam par faktiski sniegtajiem Pakalpojumiem saskaņā ar Līguma noteikumiem. Ja Līguma 6.3.6.punktā piemēroto sankciju dēļ Pasūtītājam nav tiesības veikt samaksu Izpildītājam, Pasūtītājs atliek samaksas veikšanu un samaksai noteiktie termiņi tiek pagarināti līdz brīdim, kad pret Izpildītāju tiek atceltas sankcijas un maksājumus ir iespējams veikt, un sniegtie Pakalpojumi, ko Pasūtītājs ir saņēmis, pāriet Pasūtītāja īpašumā pirms maksājuma veikšanas.

7. Nepārvaramā vara (force majeure)

7.1. Puses neatbild par savu līgumsaistību neizpildi vai daļēju neizpildi, ja pierāda, ka neizpilde radusies tādu apstākļu dēļ, kurus Puses nekontrolē un nevarēja ne paredzēt, ne novērst. Puse var atsaukties uz minētajiem apstākļiem, ja pierāda, ka šie apstākļi reāli darbojās un tieši ietekmēja līgumsaistību izpildi.
7.2. Puse, kas nevar izpildīt savas saistības sakarā ar Līguma 7.1.punktā minētajiem apstākļiem, nekavējoties, bet ne vēlāk kā 3 (trīs) dienu laikā no brīža, kad tai kļuva zināms vai bija jāzina par šo apstākļu iestāšanos, paziņo rakstveidā par to otrai Pusei. Paziņojumā minētie apstākļi ir jāpierāda dokumentāli. Ja Puse nav paziņojusi otrai Pusei par šādu apstākļu iestāšanos, vai paziņo nesavlaicīgi, tad tā zaudē tiesības atsaukties uz tiem turpmāk.
7.3. Ja kāda no Pusēm kopumā vai daļēji nevar izpildīt savas saistības saskaņā ar minēto Līgumu nepārvaramas varas apstākļu dēļ, tad Līguma saistību izpildes termiņus Puses pagarina attiecīgi par šo apstākļu darbības laiku. 

8. Saistību izpildes nodrošinājums

8.1.	Izpildītājs apņemas 10 (desmit) darba dienu laikā no Līguma spēkā stāšanās brīža iesniegt (iemaksāt) Pasūtītājam saistību izpildes nodrošinājumu: 149 000.00 EUR kredītiestādes (Eiropas Savienības vai Eiropas Ekonomikas zonas dalībvalstī reģistrēta kredītiestāde) izsniegtas garantijas vai apdrošināšanas sabiedrības (Eiropas Savienības vai Eiropas Ekonomikas zonas dalībvalstī reģistrēta apdrošināšanas sabiedrība) izsniegtas apdrošināšanas polises veidā (pievienojot arī maksājuma uzdevumu, kas liecina, ka veikts prēmijas maksājums), vai veikt saistību izpildes nodrošinājuma summas iemaksu Pasūtītāja bankas kontā Nr.: LV17RIKO0000080249645, banka: „Luminor Bank AS Latvijas filiāle”, bankas kods: RIKOLV2X (iesniedzot maksājuma apliecinājumu Pasūtītājam), maksājuma mērķī norādot: „Saistību izpildes nodrošinājums Līguma datumu un numuru”. Bankas garantijas un apdrošināšanas sabiedrības izsniegtā dokumenta tekstā obligāti jābūt norādei: „Šai garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758)”.
8.2.	Pasūtītājs ir tiesīgs saņemt (vai ieturēt) saistību izpildes nodrošinājumu jebkurā no sekojošiem gadījumiem:
8.2.1.	pilnā apmērā – ja Līgums tiek izbeigts saskaņā ar Līguma 6.3.punktu (neatkarīgi no zaudējumu esamības);
8.2.2.	pilnā apmērā – ja Izpildītājs atsakās no savu saistību izpildes (neatkarīgi no zaudējumu esamības);
8.2.3.	Izpildītāja līgumsodu segšanai – līgumsodu summas apmērā;
8.2.4.	Pasūtītāja zaudējumu, kas radušies Līgumā noteikto Izpildītāja saistību neizpildes rezultātā, atlīdzināšanai – zaudējumu summas apmērā. Šajā gadījumā Pasūtītājs nosūta Izpildītājam zaudējumu aprēķinu.
8.3.	Ja Pasūtītājs ir saņēmis (vai ieturējis) saistību izpildes nodrošinājumu saskaņā ar Līguma 8.2.3.punktu, tad saistību izpildes nodrošinājums saskaņā ar Līguma 8.2.1., 8.2.2. vai 8.2.4.punktu ir izmantojams saistību izpildes nodrošinājuma atlikušās daļas apmērā, ņemot vērā, ka līgumsods neietver zaudējumu atlīdzību. 
8.4.	Ja Pasūtītājs ir saņēmis (vai ieturējis) saistību izpildes nodrošinājumu saskaņā ar Līguma 8.2.1., 8.2.2. vai 8.2.4.punktu, tad Izpildītājs atlīdzina Pasūtītājam zaudējumus tādā apmērā, kas pārsniedz saskaņā ar Līguma 8.2.1., 8.2.2. vai 8.2.4.punktu saņemtās summas. 
8.5.	Ja Izpildītājs neiesniedz (vai neiemaksā) saistību izpildes nodrošinājumu Līgumā noteiktajā kārtībā, Pasūtītājs ir tiesīgs pilnā apmērā saņemt Izpildītāja saskaņā ar konkursa nolikuma iesniegto piedāvājuma nodrošinājumu. Piedāvājuma nodrošinājuma saņemšanai ir soda sankcijas raksturs un tā neatbrīvo Izpildītāju no Līguma izpildes un saistību izpildes nodrošinājuma iesniegšanas pienākuma.  
8.6. 	Saistību izpildes nodrošinājuma termiņš ir līdz Pušu saistību pilnīgai izpildei vai vismaz 30 (trīsdesmit) kalendārās dienas pēc Pakalpojumu izpildes galīgā brīža. 
[bookmark: _Hlk56093235]8.7.	Saistību izpildes nodrošinājumu (izsniedzot veidlapu vai izmaksājot iemaksāto saistību izpildes nodrošinājumu) Pasūtītājs atdod Izpildītājam 5 (piecu) darba dienu laikā pēc tā termiņa beigām. 

9. Personas datu aizsardzība un komercnoslēpums

9.1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
9.2. Puses nodrošina Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
9.3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
9.4. Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
9.5. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
9.6. Līguma noteikumi, kā arī informācija, kas saistīta ar Pušu sadarbību vai kas par VAS „Latvijas dzelzceļš” Izpildītāja rīcībā nonākusi Līguma izpildīšanas rezultātā, uzskatāma par VAS „Latvijas dzelzceļš” (Pasūtītāja) komercnoslēpumu, un tā bez iepriekšējas Pasūtītāja piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tiek sniegta šīm institūcijām.
9.7. Saņemto Pasūtītāja komercnoslēpumu saturošo informāciju Izpildītājs apņemas izmantot vienīgi Līguma 1.1.punktā norādītajam mērķim, ievērojot Pasūtītāja komercintereses un šo konfidencialitātes pienākumu.

10. „Latvijas dzelzceļš” koncerna sadarbības 
partneru biznesa ētikas pamatprincipi

10.1. Izpildītājs, parakstot Līgumu, apliecina, ka ir iepazinies ar koncerna tīmekļa vietnē: www.ldz.lv publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.
10.2. Izpildītājam ir pienākums nekavējoties informēt Pasūtītāju, ja identificēta situācija, kad pārkāpts kāds no „Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet Pasūtītājam kļūst zināms, ka Izpildītājs ir pārkāpis kādu no „Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.
10.3. Ja Izpildītāja rīcībā Līguma izpildes ietvaros nonāk informācija vai pamatotas aizdomas, ka „Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, Pasūtītāja vai jebkādu citu personu interesēs, Izpildītājam ir pienākums par to nekavējoties informēt „Latvijas dzelzceļš” koncerna valdošā uzņēmuma Drošības direkciju, izmantojot ziņošanas iespējas koncerna tīmekļa vietnē: www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. Pasūtītājs garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.

11. Citi noteikumi



11.1. Nevienai no Pusēm nav tiesību nodot savas tiesības un pienākumus trešajai pusei bez otras Puses rakstveida piekrišanas.
11.1. Visi Līguma grozījumi un papildinājumi ir spēkā tikai tad, ja tie noformēti rakstveidā un ir abu Pušu parakstīti. Tie pievienojami Līgumam un kļūst par tā neatņemamu sastāvdaļu.
11.2. Līguma 12.sadaļā minēto rekvizītu maiņas gadījumā  Puses rīkojas saskaņā ar Līguma 11.2.punkta noteikumiem vai arī attiecīgā Puse nekavējoties informē rakstiski otru Pusi par rekvizītu maiņu ar vēstuli, kuru parakstījusi attiecīgās Puses persona ar pārstāvības tiesībām (paraksttiesīgā persona).
11.3. Visus strīdus un domstarpības, kas var rasties no Līguma vai sakarā ar Līgumu, risina Pusēm vienojoties sarunu ceļā. Ja pēc 14 (četrpadsmit) kalendārām dienām vienošanās netiek panākta, strīdus nodod izskatīšanai Rīgas pilsētas tiesā. No Līguma izrietošās saistības apspriežamas saskaņā ar Latvijas Republikas tiesību aktiem.
11.4. Ja kāds no Līguma noteikumiem zaudē juridisko spēku, tad tas neietekmē citus Līguma noteikumus.
11.5. [bookmark: bookmark7]Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.

12. Pušu rekvizīti un paraksti
	Pasūtītājs:
VAS „Latvijas dzelzceļš”
Reģ.Nr.: 40003032065
PVN reģ.Nr.: LV40003032065
Juridiskā adrese: Emīlijas Benjamiņas iela 3, 
Rīga, LV-1547, Latvija
Norēķinu konta Nr.: 
LV17RIKO0000080249645
Bankas nosaukums: 
„Luminor Bank AS Latvijas filiāle”
Bankas kods: RIKOLV2X



Pakalpojumu saņēmējs:
VAS „Latvijas dzelzceļš” struktūrvienība: 
VAS „Latvijas dzelzceļš” Vilcienu kustības pārvalde
Faktiskā atrašanās vietas adrese: Vilhelma Purvīša 14, Rīga, LV-1050, Latvija.
Tālr.: 67233010
E-pasta adrese: vkp@ldz.lv
Bankas ko
	Izpildītājs:
SIA „LDZ CARGO” 
Reģ.Nr.: 40003788421
PVN reģ.Nr.: LV40003788421
Juridiskā adrese: Dzirnavu iela 147 k-1,
Rīga, LV-1050, Latvija
Norēķinu konta Nr.: 
LV08RIKO0000082999854
Bankas nosaukums: 
„Luminor Bank AS Latvijas filiāle”
Bankas kods: RIKOLV2X
Tālr.: 67234208
E-pasta adrese: cargo@ldz.lv





	Pasūtītājs:
	
	Izpildītājs:

	
Parakstīts ar drošu elektronisko parakstu
	
	
Parakstīts ar drošu elektronisko parakstu

	R.Pļavnieks

	
	A.Miķelsons

	Datumu skatīt laika zīmogā
	
	Datumu skatīt laika zīmogā

	
	
	

	
Parakstīts ar drošu elektronisko parakstu
	
	
Parakstīts ar drošu elektronisko parakstu

	V.Balode-Andrūsa

	
	M.Pevko

	Datumu skatīt laika zīmogā
	
	Datumu skatīt laika zīmogā

[bookmark: _Hlk162356260]Parakstīts ar drošu elektronisko parakstu
                                        O.Bondare

Datumu skatīt laika zīmogā














Līguma 
pielikums Nr.1


FINANŠU APRĒĶINS[footnoteRef:1] [1: Cenās neiekļauj manevru vilces līdzekļa izmantošanas laiku, kas sevī ietver manevru vilces līdzekļa pieņemšanas un nodošanas laiku, manevru vilces līdzekļa ekipēšanas vai tehniskās apskates TA-2 laiku un laiku, kad manevru vilces līdzeklis bojājuma dēļ nevar veikt nepieciešamo darbu, kā arī laiku, kad izpildītājs izmanto manevru dīzeļlokomotīvi savām vajadzībām saskaņā ar Līguma nosacījumiem, par kuriem Pasūtītājs neveiks apmaksu.] 


	Nr.
p.k.
	Nosaukums
	Cena par 1 (vienu) pakalpojuma stundu par vienas manevru dīzeļlokomotīves izmantošanu (EUR bez PVN) 
	Cena par 1 (vienu) pakalpojuma stundu par vienas manevru dīzeļlokomotīves ar palielinātu jaudu izmantošanu (EUR bez PVN)

	1.
	„1.reģions: Rīgas mezgls (Šķirotavas Zemitānu, Mangaļu, Bolderājas un Krievu salas dzelzceļa stacijas)”
	112.00
	-----------

	2.
	„2.reģions: Jelgavas dzelzceļa stacija”
	95.00
	------------

	3.
	„3.reģions: Daugavpils dzelzceļa stacija”
	69.00
	121.00

	4.
	„4.reģions: Rēzeknes mezgls (Rēzekne-II, Rēzekne-I dzelzceļa stacijas)”
	93.00
	-----------

	5.
	„5.reģions: Liepājas dzelzceļa stacija”
	107.00
	-----------

	6.
	„6.reģions: Ventspils dzelzceļa stacija”
	88.00
	-----------



	Pasūtītājs:
	
	Izpildītājs:

	
Parakstīts ar drošu elektronisko parakstu
	
	
Parakstīts ar drošu elektronisko parakstu

	R.Pļavnieks

	
	A.Miķelsons

	Datumu skatīt laika zīmogā
	
	Datumu skatīt laika zīmogā

	
	
	

	
Parakstīts ar drošu elektronisko parakstu
	
	
Parakstīts ar drošu elektronisko parakstu

	V.Balode-Andrūsa

	
	M.Pevko

	Datumu skatīt laika zīmogā
	
	Datumu skatīt laika zīmogā

Parakstīts ar drošu elektronisko parakstu
                                        O.Bondare

Datumu skatīt laika zīmogā







Līguma 
pielikums Nr.2


TEHNISKĀ SPECIFIKĀCIJA

*Nepieciešamības gadījumā Pasūtītājam ir tiesības pārvietot manevru vilces līdzekļus no Tehniskajā specifikācijā minēto reģionu  dzelzceļa stacijām uz citām Tehniskajā specifikācijā minēto reģionu dzelzceļa stacijām, lai nodrošinātu Pakalpojumu sniegšanu pēc faktiskās situācijas.

	Nr.
p.k.
	Nosaukums (prasības)*
	Izpildītāja atzīme par atbilstību attiecīgajai prasībai

	1.
	Tehniskās prasības:

	1.1.
	Manevru vilces līdzekļu sērijas, kurām ir atļauts izmantot Latvijas dzelzceļa publiskās lietošanas infrastruktūru, tostarp manevru darbu veikšanai.
	ČME3, ČME3M, ČME3ME, ČME3M + ČME3MB

	1.2.
	Pakalpojuma sniegšana Latvijas dzelzceļa publiskās lietošanas infrastruktūrā pa atsevišķiem reģioniem:
	Atbilst

	1.2.1.
	1.reģions: Rīgas mezgls (Šķirotavas, Zemitānu, Mangaļu, Bolderājas, Krievu salas dzelzceļa stacijas), ievērojot šādas prasības:
	

	a
	manevru vilces līdzeklim jābūt aprīkotam ar manevru radiostaciju, kura frekvence sakrīt ar manevru radiosakaru frekvenci, ko izmanto dzelzceļa stacijās, ņemot vērā iespēju vienlaicīgi strādāt dažādās radiosakaru frekvencēs:
Šķirotavas dzelzceļa stacijā - 152,900 MHz; 153,050 MHz; 153,100 MHz frekvencēs;
Zemitānu dzelzceļa stacijā - 154,000 MHz, 153,950 MHz; Mangaļu dzelzceļa stacijā – 152,950 MHz;
Bolderājas dzelzceļa stacijā - 152,250 MHz;
Krievu salas dzelzceļa stacijā – 151,875 MHz.
	Atbilst

	b
	manevru vilces līdzeklim manevru darbam Šķirotavas dzelzceļa stacijas šķirošanas uzkalnā jābūt papildus aprīkojumam, lai veiktu automātisko vagonu atkabināšanu, un aprīkojumam ar uzkalna automātisko lokomotīvju signalizācijas ierīci;
	Atbilst

	c
	maksimālais manevru vilces līdzekļu skaits, kuru LDZ ir tiesības pasūtīt un pretendentam tas ir jānodrošina – 6 manevru vilces līdzekļi, t.sk., Šķirotavas dzelzceļa stacijā – 2 manevru vilces līdzekļi, Zemitānu dzelzceļa stacijā -  1 manevru vilces līdzeklis, Mangaļu dzelzceļa stacijā - 1 manevru vilces līdzeklis, Bolderājas stacijā – 1 manevru vilces līdzeklis, Krievu salas dzelzceļa stacijā – 1 manevru vilces līdzeklis.
	Tiks nodrošināts

	1.2.2.
	2.reģions: Jelgavas dzelzceļa stacija, ievērojot šādas prasības:
	

	a
	manevru vilces līdzeklim jābūt aprīkotam ar manevru radiostaciju, kura frekvence sakrīt ar manevru radiosakaru frekvenci, ko izmanto Jelgavas dzelzceļa stacijā – 457,7375 MHz; 457,9875 MHz; 
	Atbilst

	b
	maksimālais iespējamais manevru vilces līdzekļu skaits, lai veiktu manevru darbu dzelzceļa stacijā - 1 manevru vilces līdzeklis.
	Tiks nodrošināts

	1.2.3.
	3.reģions: Daugavpils dzelzceļa stacija, ievērojot šādas prasības:
	

	a
	manevru vilces līdzeklim jābūt aprīkotam ar manevru radiostaciju, kura frekvence sakrīt ar manevru radiosakaru frekvenci, ko izmanto Daugavpils dzelzceļa stacijā – 457,7375 MHz; 457,9125 MHz;
	Atbilst

	b
	manevru vilces līdzeklim, veicot manevru darbu Daugavpils dzelzceļa stacijas šķirošanas uzkalnā jābūt:
- papildus aprīkojumam, lai veiktu automātisko vagonu atkabināšanu;
- jaudai, lai veiktu vilcienu sastāvu izformēšanu ņemot vērā Daugavpils šķirošanas kompleksa raksturīgās īpatnības:
· savienotājā ceļa garums ir 243 m, 
· izvilkšanas ceļa iecirkņa (330m garums) maksimālais slīpums - 8,33 mm/m;
 izformējama vilciena sastāva maksimāli pieļaujamais svars un garums 6000 t – 76 nosacītie vagoni;
	Atbilst

	c
	maksimālais iespējamais manevru vilces līdzekļu skaits, lai veiktu manevru darbu dzelzceļa stacijā - 2 manevru vilces līdzekļi.
	Tiks nodrošināts

	1.2.4.
	4.reģions: Rēzeknes mezgls (Rēzekne-II, Rēzekne-I dzelzceļa stacijas), ievērojot šādas prasības:
	

	a
	· manevru vilces līdzeklim jābūt aprīkotam ar manevru radiostaciju, kura frekvence sakrīt ar manevru radiosakaru frekvenci, ko izmanto dzelzceļa stacijās Rēzekne-II, Rēzekne-I – 153,000 MHz; 
	Atbilst

	b
	manevru vilces līdzeklim jābūt papildus aprīkojumam, lai veiktu automātisko vagonu atkabināšanu un aprīkojumam ar uzkalna automātisko lokomotīvju signalizācijas ierīci, veicot manevru darbu Rēzeknes dzelzceļa stacijas šķirošanas uzkalnā;
	Atbilst

	c
	maksimālais iespējamais manevru vilces līdzekļu skaits, lai veiktu manevru darbu dzelzceļa stacijā - 2 manevru vilces līdzekļi.
	Tiks nodrošināts

	1.2.5.
	5.reģions: Liepājas dzelzceļa stacija, ievērojot šādas prasības:
	

	a
	manevru vilces līdzeklim jābūt aprīkotam ar manevru radiostaciju, kura frekvence sakrīt ar manevru radiosakaru frekvenci, ko izmanto Liepājas dzelzceļa stacijā – 458,0375 MHz;
	Atbilst

	b
	maksimālais iespējamais manevru vilces līdzekļu skaits, lai veiktu manevru darbu dzelzceļa stacijā - 2 manevru vilces līdzekļi.
	Tiks nodrošināts

	1.2.6.
	6.reģions: Ventspils dzelzceļa stacija, ievērojot šādas prasības:
	

	a
	manevru vilces līdzeklim jābūt aprīkotam ar manevru radiostaciju, kura frekvence sakrīt ar manevru radiosakaru frekvenci, ko izmanto Ventspils dzelzceļa stacijā –152.950 MHz; 153,000 MHz; 153,050 MHz; 153,100MHz;
	Atbilst

	b
	manevru vilces līdzeklim jābūt papildus aprīkojumam, lai veiktu automātisko vagonu atkabināšanu, veicot manevru darbu Ventspils dzelzceļa stacijas šķirošanas uzkalnā;
	Atbilst

	c
	manevru vilces līdzeklim jābūt aprīkotam ar bremžu maģistrāles pārrāvuma signalizatoru (BMPS);
	Atbilst

	d
	maksimālais iespējamais manevru vilces līdzekļu skaits, lai veiktu manevru darbu dzelzceļa stacijā - 2 manevru vilces līdzekļi.
	Tiks nodrošināts

	2.
	Tehnoloģiskās prasības:

	2.1.
	Pakalpojuma sniegšana ar pasūtīto manevru vilces līdzekļu skaitu katrā minētajā dzelzceļa stacijā, katru dienu bez brīvdienām pēc 12 (divpadsmit) stundu maiņas tehnoloģijas.
	Tiks nodrošināts

	
	Pēc saskaņošanas noteikt maiņas sākuma un beigu laiku katrā minētajā dzelzceļa stacijā.
	Tiks nodrošināts

	2.2.
	Minimālais Pakalpojumu sniegšanas laiks 3 (trīs) stundas maiņā.
	Tiks nodrošināts

	2.3.
	Manevru vilces līdzekļu nepieciešamā skaita nodrošināšana, saskaņā ar 2.1.punktā minēto, ne vēlāk kā 6 (sešu) stundu laikā pēc pieteikuma saņemšanas no pasūtītāja. 
	Tiks nodrošināts

	2.4.
	Pasūtītāja iespēja atsaukt pasūtīto uz maiņu manevru vilces līdzekli pēc pasūtījuma (pieteikuma) izsniegšanas pakalpojuma sniedzējam ne mazāk kā 3 (trīs) stundas pirms dīzeļlokomotīves darba uzsākšanas.
	Tiks nodrošināts

	2.5.
	Bojātā manevru vilces līdzekļa nomaiņa 2 (divu) stundu laikā no bojājuma brīža.
	Tiks nodrošināts

